ย้ายด่วน ผกก.สภ.เมืองสตูล ไปเป็น ผกก.อำนวยการ ภ.จว.ปัตตานี
จากกรณีเกิดเหตุระเบิดที่ สภ.เมืองสตูล ทำให้สถานที่ราชการได้รับความเสียหาย รวมทั้งรถยนต์และรถจักรายานยนต์ ของกลางที่จอดบริเวณโรงพักเสียหาย แต่ไม่มีผู้บาดเจ็บ ตามข่าวที่เสนอไปแล้วนั้น,ล่าสุด เมื่อเช้าวันที่ 11 มี.ค. 62 เจ้าหน้าที่ตำรวจ สภ.เมืองสตูล ได้ทำความสะอาดเก็บกวาดเศษกระจกที่ร่วงแตกจากแรงอัดระเบิด ในขณะสำนักงานตำรวจแห่งชาติ มีคำสั่งเมื่อคืนวันที่ 10 มี.ค.ที่ผ่านมา เป็นคำสั่งที่ 125/2562 ย้ายด่วน พ.ต.อ.พชรพล ณ นคร ผกก.สภ.เมืองสตูล ไปเป็น ผกก.อำนวยการ ภ.จว.ปัตตานี และย้าย พ.ต.อ.สนธยา ธูปทอง ผกก.สภ.แม่ลาน จ.ปัตตานี ไปเป็น ผกก.สภ.เมืองสตูล,ขณะที่ ก่อนหน้านี้ พ.ต.อ.พชรพล ณ นคร ได้ย้ายจาก ผกก.สภ.ตากใบ จ.นราธิวาส ไปรักษาการ ผกก.สภ.เมืองสตูล มาตั้งแต่วันที่ 21 ส.ค.61 และในคำสั่งโยกย้ายปกติ เมื่อวันที่ 8 มี.ค.62 พ.ต.อ.พชรพล ณ นคร ย้ายขาดเป็น ผกก.สภ.เมืองสตูล พอเกิดเหตุวางระเบิดที่ สภ.เมืองสตูล คำสั่งจากสำนักงานตำรวจแห่งชาติ มีการเปลี่ยนแปลงอย่างกะทันหัน โดยย้ายไปเป็น ผกก.อำนวนการ ภ.จว.ปัตตานี,ทางด้าน พ.ต.อ.พชรพล ณ นคร กล่าวว่า ตนพร้อมน้อมคำสั่งผู้บังคับบัญชาและจะเดินทางไปรับตำแหน่งใหม่ ในวันที่ 14 มี.ค.นี้ สำหรับคำสั่งที่ออกมาใหม่ถือว่าเป็นคำสั่งปกติ ส่วนคดีวางระเบิดก็คืบหน้าไปมากแล้ว.
สำนักงานตำรวจแห่งชาติ มีคำสั่งย้ายด่วน พ.ต.อ.พชรพล ณ นคร ผกก.สภ.เมืองสตูล ไปเป็น ผกก.อำนวยการ ภ.จว.ปัตตานี
ย้ายด่วน,สั่งย้าย ผกก.สตูล,สภ.เมืองสตูล,ระเบิด,สตูล,ข่าวทั่วไป